Slovenská ústredná hvezdáreň, Komárňanská 137, 94701 Hurbanovo

Súhlas so spracovaním osobných údajov pre výtvarnú súťaž – Vesmír očami detí
SPRACOVANIE OSOBNÝCH ÚDAJOV
Účasťou na súťaži berie zúčastnená škola na vedomie a súhlasí s tým, že usporiadateľ súťaže je, ako prevádzkovateľ osobných údajov, oprávnený zverejniť osobné údaje súťažiaceho v rozsahu meno, priezvisko a škola na internetovej stránke organizátora, na sociálnej sieti Facebook alebo Instagram na účely usporiadania a vyhodnotenia súťaže. 
Usporiadateľ bude spracovávať osobné údaje súťažiacich po dobu nevyhnutnú pre usporiadanie, vyhodnotenie a archivovanie súťaže. Táto doba v prípade neúspešných súťažiacich nepresiahne dobu konania súťaže a následne nevyhnutne potrebnú dobu po vyhodnotení súťaže, ktorá je potrebná na vyriešenie prípadných podnetov a reklamácií zo strany súťažiacich a ktorá by nemala presiahnuť 6 mesiacov po vyhodnotení súťaže. V prípade výhercov je doba spracovania ich osobných údajov 10 rokov po vyhodnotení súťaže a odovzdaní výhry, keďže v tomto prípade ide o dobu, počas ktorej je usporiadateľ súťaže podľa daňových a účtovných právnych predpisov povinný uchovávať účtovné doklady vo vzťahu k poskytnutej výhre.
Primárnym právnym základom na spracovanie osobných údajov je súhlas súťažiaceho, ktorý súťažiaci vyjadrí svojim zapojením sa do súťaže. Poskytnutie osobných údajov je podmienkou účasti na súťaži, bez nich účasť nie je možná. Sekundárnym právnym základom je aj plnenie zmluvy, t.j. plnenie práv a povinností usporiadateľa súťaže vyplývajúcich z pravidiel súťaže, byť schopný informovať o výsledku súťaže zverejnením profilu výhercu v komentári k príspevku o súťaži a zároveň preukázať, že svoje povinnosti riadne splnil. Účasť na súťaži, ako aj udelenie súhlasu na spracovanie osobných údajov pre tento účel sú dobrovoľné a súhlas je možné kedykoľvek odvolať pred jej vyhodnotením porotou. Odvolaním súhlasu bude ukončená účasť súťažiaceho v súťaži.